To kraftige eksplosioner ramte onsdag aften lokal tid et industriområde i den kinesiske havneby Tianjin.

44 personer er omkommet i eksplosionsulykken, og 520 personer meldes såret, heraf er 66 i kritisk tilstand.

- Ulykken minder om den, vi så i Seest i 2004, siger Rolf W. Berg, der er lektor i kemi ved Danmarks Tekniske Universitet, DTU.

Han mener, at ulykken i Kina højst sandsynligt kan skyldes en eksplosion i en container, og derfor kan skaderne være meget omfattende.

- Når noget bliver lukket inde, så bliver det som regel voldsomt, siger han.

Brandmand dræbt i eksplosion

Ulykken i Seest skete på N.P. Johnsens Fyrværkerifabrik, da en medarbejder tabte en kasse med raketter under læsning af en 40 fods fyrværkericontainer.

Først eksploderede den container, som branden var startet i. Eksplosionen slog en brandmand ihjel.

Kort efter eksploderede også en anden container, der stod ved siden af. Senere eksploderede lagerbygningerne på fyrværkerifabrikken.

De tre store eksplosioner fremkaldte jordrystelser, der svarede til 2,2 på richterskalaen.

Billede fra ulykken i Seest, hvor en brandmand mistede livet. Foto: Scanpix

Skader for 750 millioner kroner

Foruden den dræbte brandmand kom syv andre redningsfolk til skade, heraf to alvorligt. Også 17 beboere kom lettere til skade. 34 brandfolk, 8 politibetjente og 27 mand fra Beredskabsstyrelsen blev indlagt til observation for røgforgiftning.

I alt blev 2000 mennesker fra 760 husstande evakueret. 176 huse blev så medtaget, at beboerne ikke umiddelbart kunne vende tilbage. Omkring 75 huse måtte rives ned. De samlede økonomiske skader løb op i 750 millioner kr.

I 2005 konkluderede en rapport fra Kolding Politi, at ulykken var et uheld.

75 huse måtte rives ned efter eksplosionerne i Seest i 2004. Foto: Scanpix

Se video fra ulykken i Seest øverst i artiklen.

Herunder er der video fra de to eksplosioner i Tianjiin.

Det ved vi om eksplosionerne i Tianjin: Ulykken skete i byen Tianjjin i det østlige Kina. 150 kilometer fra Beijing.

Tianjin har cirka 15 millioner indbyggere.

Flere end 700 meldes såret.

112 personer meldes dræbt indtil videre.

1.000 brandmænd er indsat til slukningsarbejdet.

Ifølge det kinesiske nyhedsbureau Xinhua skete eksplosionerne på et lager med 'farligt gods'. Der meldes om to store eksplosioner.

Eksplosionerne havde en styrke på, hvad der svarer til tre ton TNT og 21 ton TNT.

Eksplosionerne skete omkring klokken 23.30 lokal tid (17.30 dansk tid) onsdag den 12. august.